### 17.    Beslutning om forslag til lokalplan nr. 564 inkl. miljørapport - biomassefyret kedel til [adresse]

**Åbent**

Sagsnr.: 326-2015-23367       J.nr.: 01.16.04            Dokumentnr.:
326-2016-168738

**Sagstype**

Beslutning.

**Resume og sagens baggrund**

Som led i opfyldelsen af DONG Energy’s strategi planlægger
virksomheden at etablere en ny biomassefyret kraftværksblok på [adresse], der
kan producere varme, baseret på biobrændsler, direkte til det nuværende
varmenet, samt producere el og damp. Den nye kraftværksblok, betegnet ASV6,
etableres som erstatning for den kulfyrede ASV2.

Den nye kedel skal etableres på grundlag af en ny lokalplan,
miljøgodkendelse, VVM-redegørelse og miljørapport. Lokalplan og miljørapport fremlægges
til politisk godkendelse med henblik på at igangsætte en offentlig høring.

**Indstillinger**

Direktøren indstiller, at:

1. Forslag til lokalplan nr. 564 inkl. miljørapport for en biomassefyret
kedel til [adresse], Kalundborg, godkendes til offentlig fremlæggelse i 8
uger

2. Administrationen bemyndiges til at foretage nødvendige redaktionelle ændringer
inden lokalplanforslag og miljørapport offentligt fremlægges.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

DONG Energy ønsker at opføre en ny biomassefyret
kraftværksblok på [adresse]. Lokalplanområdet omfatter et ca. 2 ha. stort
område syd for [adresse]. Lokalplanområdet er beliggende inden for
Asnæsværkets område på dele af matr.nr. 1cd, [adresse]., [adresse], beliggende
på [adresse] 16.

Lokalplanområdet er beliggende i kote 0,4-3,9 m.

Lokalplanområdet er et delvis bebygget erhvervsareal,
beliggende i byzone, som i dag anvendes til forskellige formål tilknyttet
Asnæsværket, bl.a. en vandfabrik, der producerer ultra rent vand til kedlerne
og en elektrisk dampkedel samt flere vandtanke. Inden for området findes i dag
også vendeplads, parkeringspladser og interne veje.

Det nye anlæg omfatter kedel, turbine samt el-,
administrations- og kontrolrum som en sammenhængende bygning. Bygningen opføres
i varierende højde, og den del som skal rumme en kedel vil blive op til 65 m.
høj. Der opføres også en bygning til miljøanlæg, en dagssilo til brændsel og en
skorsten, hvor sidstnævnte kan blive op til 100 m.

*Biomassefyret kedel*

I den nye kraftværksblok forbrændes biomasse, primært
træflis med mulighed for supplement af andre biomassetyper som f.eks. halm.
Anvendelse af biomasse som brændsel betragtes som CO2-neutralt. Ved at sikre at
der genplantes biomasse, svarende til den mængde der indfyres, optages den
frigivne CO2 i ny biomasse.

*Kommuneplan*

Lokalplanområdet er omfattet af Kalundborg Kommunes
Kommuneplan 2013-2024 og beliggende indenfor rammeområde nr. K07.E01 der bl.a.
kan anvendes til *"anlæg til produktion af biogas og bioethanol mv.,
herunder tilhørende faciliteter."* Det skal bemærkes, at rammebestemmelsen
angiver en bygningshøjde på maks. 8,5 m, med mulighed for større bygningshøjde,
hvis særlige hensyn til virksomhedens indretning eller drift nødvendiggør det.

På nærværende anlæg vil bygningerne være op til 65 m høje og
skorstenen op til ca. 100 m. Med afsæt i anlæggets placering i et erhvervs- og
industriområde præget af høje bygningselementer, er der udarbejdede
visualiseringer af anlægget, der viser en begrænset visuel påvirkning. Visualiseringerne
er vedlagt som bilag i lokalplanforslaget. Der er desuden udarbejdet beskrivelse
af projektets behov i forhold til indretning og drift. På baggrund af
visualiseringer og beskrivelsen, vurderer Plan, Byg og Miljø at lokalplanforslaget
er i overensstemmelse med kommuneplanens gældende rammer.

*Lokalplan*

[adresse] skal opføres på et område omfattet af
lokalplan nr. 52. Realisering af de nye aktiviteter er ikke i overensstemmelse
med den gældende lokalplans bestemmelser om byggefelter. Den gældende lokalplan
nr. 52 ophæves for det areal, som lokalplanforslaget omfatter, i forbindelse
med kommunalbestyrelsens endelige vedtagelse af denne lokalplan. Forslag til
lokalplan nr. 564 er vedlagt som bilag 1.

Lokalplanområdet er i dag indhegnet og aflåst som en del af
det samlede Asnæsværk. Der er vejadgang fra [adresse] igennem værkets [adresse]

Forslag til Lokalplan nr. 564 har til formål at sikre:

· at muliggøre anlæg til produktion af elektricitet, damp og varme
samt dertilhørende funktionelt nødvendige og afledte anlæg.

· at anlæggets ydre fremtræden tilpasses de omkringliggende
områder.

· at bebyggelse og anlæg indpasses under hensyn til de
kystlandskabelige værdier.

Lokalplanens bestemmelser sikrer, at der er udlagt et
byggefelt under hensyn til funktionskrav og kystlandskabelig indpasning,
herunder det visuelle samspil med de bestående anlæg/bygninger. Derudover
fastlægger lokalplanen, at der skal etableres et beplantningsbælte langs
[adresse].

Forslag til lokalplan nr. 564 for en biomassefyret
kraftværksblok til Asnæsværket er udarbejdet af bygherres rådgiver Rambøll i
samarbejde med Plan, Byg og Miljø.

*VVM-redegørelse og miljørapport*

Projektet er omfattet af VVM-bekendtgørelsens
(bekendtgørelse nr. 1832 af 16. december 2015 om vurdering af visse offentlige
og private anlægs virkning på miljøet (VVM) i medfør af lov om planlægning)
Bilag 1, punkt 2a) Konventionelle kraftværker og andre fyringsanlæg med en
termisk ydelse på mindst 120 MW.

VVM-redegørelsen for projektet offentliggøres sideløbende
med lokalplan med tilhørende miljørapport. VVM redegørelsen udarbejdes af
Miljøstyrelsen (som er myndighed) og denne fremlægges i offentlig høring primo
juli 2016. Der er vedlagt et udkast til det ikke tekniske resumé fra VVM
redegørelsen, til orientering. Resumeet er fortsat under udarbejdelse, men
vedlagt som bilag 2 for at belyse de miljøforhold som VVM-redegørelsen
behandler.

DONG Energy A/S har anmeldt anlægget til Kalundborg Kommune
i henhold til VVM-bekendtgørelsen den 22. maj 2015, hvor det efterfølgende
vurderes at Miljøstyrelsen er myndighed for VVM-redegørelsen.

Tilsvarende er anlægget omfattet af krav om miljøvurdering i
henhold til lov om miljøvurdering af planer og programmer.

Der er i perioden 10. december 2015 til den 8. januar 2016
gennemført en foroffentligheds-fase, der har til formål at give offentligheden
mulighed for at bidrage med forslag og ideer til det videre arbejde med
vurdering af projektet. Parallelt er der gennemført en høring hos berørte
myndigheder m.fl. om relevante miljøparametre, der skal indgå i
miljøvurderingen iht. lov om miljøvurdering af planer og programmer. De
indkomne bemærkninger er vedlagt som bilag til Lokalplanen og Miljøstyrelsen
vedlægger dem som bilag til VVM-redegørelsen.

Særlige fokuspunkter er: Visuel påvirkning, risiko,
trafikale forhold, støj. I VVM-redegørelsen behandles desuden: Natur, affald,
jord, overfladevand, grundvand, råstoffer, kulturarv, påvirkning af borgerne,
øvrige emissioner og kumulative effekter.

*Risikovirksomhed*

Richardt Østergaard er i dag omfattet af risikobekendtgørelsen som
en kolonne 2 virksomhed, på grund af ammoniak- og fuelolieoplag, hvilket
medfører, at der også skal udarbejdes en risikovurdering af hvorvidt nye
installationer kan have betydning for værkets samlede risikoniveau.

Det betyder, at anlægget er anmeldt som risikovirksomhed, og
at der udarbejdes et sikker-hedsdokument inkl. konsekvensrapport, der skal
godkendes af risikomyndighederne (Bered-skab, Miljømyndighed,
Arbejdsmiljøtilsynet og Politi). Dokumentation vil indeholde en beskrivelse af
de forebyggende foranstaltninger der er truffet for at minimere risikoen for
uheld samt de tiltag der er iværksat, for at begrænse konsekvenserne af et evt.
uheld.

*Miljøgodkendelse*

Det nye anlæg omfattes af en tillægsgodkendelse til
Asnæsværkets nuværende miljøgodkendelse, som DONG Energy skal have inden
etablering og idriftsættelse af den nye kraftværksblok. Miljøgodkendelsen
regulerer b.la. støjemissionen fra anlægget under hensyn til Asnæsværkets
eksisterende grænseværdier og anvendelsen af de omkringliggende områder og
Miljøstyrelsen er myndighed for udarbejdelse af miljøgodkendelsen.

**Økonomiske konsekvenser**

Ingen økonomiske konsekvenser for Kalundborg Kommune.

**Bilag**

|  |  |
| --- | --- |
| Bilag 1 - FORSLAG TIL LOKALPLAN NR. 564\_udkast.pdf | 326-2016-188537 |
| Bilag 2 - VVM-redegørelsen Ikke-teknisk resume, udkast til KK.docx | 326-2016-186999 |